Mnr. Willie Clack, voorsitter van die nasionale Veediefstalvoorkomingsforum, sê daar was sedert die boekjaar 2013-’14 ’n geleidelike styging in die aantal vee wat gesteel word, ongeag die tipe diere.
Sitole het aan die komitee gesê die landelike veiligheidstrategie bied ’n antwoord vir veediefstal. By die Kabinet-lekgotla het ministers beklemtoon hulle is ernstig oor die herlewing van die landelike ekonomie. Sitole het gesê die polisie sal landbou-unies en landelike gemeenskappe nader om vennote te word om te help om misdaad in landelike gebiede teen te werk.